rejauldu/bengali-wikipedia huggingface dataset:
পানভেল ( উচ্চারণ:-পানৱেল), ভারতের মহারাষ্ট্র রাজ্যের রায়গড় জেলার একটি শহর। পানভেল নামটি পানেলি শব্দ থেকে এসেছে।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮ মিটার (৯১ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে পানওয়েল শহরের জনসংখ্যা হল ১০৪,০৩১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে পানওয়েল এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের নগর বিষয়শ্রেণী:১৮৫২-এ ভারতে প্রতিষ্ঠিত
গৌড়া, নেপাল হল উত্তর-মধ্য নেপালের, গণ্ডকী অঞ্চল ভুক্ত জেলা লমজুঙ জেলার একটি গ্রাম উন্নয়ন সমিতি। ১৯৯১ সালে নেপালের জনগণনা অনুসারে এখানকার জনসংখ্যা ৩৩২৫ জন, যার ৬৫০টি আলাদা-আলাদা পরিবারে ববসবাস করছেন।.  নেপাল ভূমিকম্প, ২০১৫ ২০১৫ সালের এপ্রিলের ভূমিকম্পে গ্রামটি ভীষণভাবে আক্রান্ত হয়। লামাজং জেলার বিচাউর, দুধপোখারি, ইলমপোখারি, কোল্কও এবং প্যারজং ইত্যাদি সর্বাধিক ভূমিকম্প আক্রান্ত গ্রামগুলির মধ্যে গৌড়া গ্রামটিও একটি। লমজুঙ জেলার ৪টি মৃত্যুর মধ্যে নেপ্তি তামাং, ৯১, শের বাহাদুর তামাং, ৬২, এবং সাড়ে তিনমাস বয়সী সুমিত বিকা এই তিন জনই এই গ্রামের।  তথ্যসূত্র  বহিঃসংযোগ UN map of the municipalities of Lamjung District   বিষয়শ্রেণী:লমজুঙ জেলার জনবহুল স্থান
আন্তর্জাতিক জললেখবিজ্ঞান সংস্থা ( ইন্টারন্যাশনাল হাইড্রোগ্রাফিক অর্গানাইজেশন, সংক্ষেপে IHO আইএইচও;  অর্গানিজাসিওঁ ইদ্রোগ্রাফিক আঁতেরনাসিওনাল) জললেখবিজ্ঞান বিষয়ক একটি আন্তঃসরকারি সংস্থা। ২০২১ সালের জানুয়ারি মাসে এটিতে ৯৪টি সদস্য রাষ্ট্র ছিল।  সংস্থাটির একটি মূল লক্ষ হল বিশ্বের সমুদ্র, মহাসমুদ্র ও নাব্য জলরাশিগুলির যথাযথ জরিপ ও সমুদ্র-মানচিত্রণ নিশ্চিত করা। এটি আন্তর্জাতিক মান নির্ধারণ, বিশ্বের বিভিন্ন জাতীয় পর্যায়ের জললেখবিজ্ঞান কার্যালয়সমূহের মধ্যে সমন্বয় সাধন এবং ক্ষমতা-নির্মাণ কর্মসূচীগুলির মাধ্যমে এই লক্ষ্য পূরণ করে থাকে।  সংস্থাটি জাতিসংঘের পর্যবেক্ষকের মর্যাদার অধিকারী। সেখানে এটিকে জললেখবৈজ্ঞানিক জরিপ ও সমুদ্র-মানচিত্রণ বিষয়ে সক্ষম কর্তৃত্বপূর্ণ সংস্থা হিসেবে বিবেচিত হয়। আন্তর্জাতিক চুক্তিসমূহে ও এই জাতীয় আইনি দলিলগুলিতে জললেখবিজ্ঞান ও সমুদ্র-মানচিত্রণ বিষয়ে আন্তর্জাতিক জললেখবিজ্ঞান সংস্থার আদর্শ ও বৈশিষ্ট্যায়নগুলিই সচরাচর ব্যবহার করা হয়।  আদিতে ১৯২১ খ্রিস্টাব্দে আন্তর্জাতিক জললেখবৈজ্ঞানিক কার্যালয় নামে সংস্থাটি প্রতিষ্ঠিত হয়েছিল। ১৯৭০ সালে এর নাম বদলে বর্তমান নামটি গ্রহণ করা হয়।   তথ্যসূত্র   বিষয়শ্রেণী:১৯২১-এ মোনাকোতে প্রতিষ্ঠা বিষয়শ্রেণী:আন্তঃসরকারি সংস্থা বিষয়শ্রেণী:মোনাকোভিত্তিক আন্তর্জাতিক সংস্থা বিষয়শ্রেণী:আন্তর্জাতিক মান বিষয়শ্রেণী:১৯২১-এ প্রতিষ্ঠিত সংগঠন বিষয়শ্রেণী:জাতিসংঘের সাধারণ পরিষদের পর্যবেক্ষক বিষয়শ্রেণী:জললেখবিজ্ঞান সংস্থা বিষয়শ্রেণী:আন্তর্জাতিক ভৌগোলিক উপাত্ত ও তথ্য সংস্থা বিষয়শ্রেণী:জাতিসংঘ সাধারণ পরিষদের পর্যবেক্ষক
আল্লামা জালালুদ্দীন আল কাদেরী (১৯৪৪-২০১৬) ছিলেন একজন বাংলাদেশি আলেম, শিক্ষাবিদ, অধ্যক্ষ, খতিব ও সংগঠক। তিনি চট্টগ্রামের খ্যাতনামা শিক্ষাপ্রতিষ্ঠান জামেয়া আহমদিয়া সুন্নিয়া কামিল মাদরাসার মুহাদ্দিস ছিলেন। এবং তিনি এই মাদ্রাসায় ৩৩ বছর ধরে অধ্যক্ষের দায়িত্ব পালন করেন। তিনি বাংলাদেশের দ্বিতীয় বৃহত্তম মসজিদ জমিয়াতুল ফালাহ মসজিদে ৩০ বছর যাবত খতিবের দায়িত্ব পালন করেছেন।   জন্ম ও পরিচয়  জালালুদ্দীন আলকাদেরী চট্টগ্রাম জেলার পটিয়া উপজেলার চরকানাই গ্রামে জন্মগ্রহণ করেন। তার পিতার নাম আলহাজ্ব অলি আহমেদ চৌধুরী ও মাতার নাম সুফিয়া খাতুন।   শিক্ষাজীবন  আল কাদেরী বাল্যকালে আলিয়া মাদ্রাসায় ইবতেদায়ী পড়া শুরু করেন। এর পর বাংলাদেশ মাদ্রাসা শিক্ষা বোর্ড এর অধীনে দাখিল, আলিম, ফাজিল ও কামিল (হাদিস ও ফিকহ বিভাগে) কৃতিত্বের সঙ্গে পাশ করেন।   কর্মজীবন  তিনি শিক্ষাজীবন শেষ করে ১৯৭২ সালে জামেয়া আহমদিয়া সুন্নিয়া কামিল মাদরাসায় মুহাদ্দিস হিসাবে যোগদান করেন। তিনি ১০ বছর মুহাদ্দিসের পদে দায়িত্ব পালন করার পরে ১৯৮০ সালে একই মাদ্রাসার অধ্যক্ষ পদে নিয়োগপ্রাপ্ত হন। তিনি ১৯৮০ সাল থেকে ২০১৩ সাল পর্যন্ত অধ্যক্ষের দায়িত্ব পালন করেন। দায়িত্ব পালন কালে তিনি ২০০১ ও ২০০৪ সালে দেশের সেরা অধ্যক্ষ হিসেবে বাংলাদেশ সরকারের পক্ষ থেকে স্বর্ণপদক লাভ করেন। তিনি ২০১৩ সালে মাদ্রাসা থেকে আনুষ্ঠানিকভাবে অধ্যক্ষের পদ ছেড়ে দিলেও, তিনি এই মাদ্রাসার শিক্ষার্থীদের হাদিস ক্লাস নিয়েছেন।   সংগঠনে দায়িত্ব পালন  জালাল উদ্দিন আল কাদেরী বাংলাদেশ জাতীয় খতিব কাউন্সিলের সভাপতি ছিলেন। তিনি বাংলাদেশের দ্বিতীয় বৃহত্তম ও চট্টগ্রামের ঐতিহাসিক মসজিদ জমিয়াতুল ফালাহ মসজিদের খতিব হিসেবে দায়িত্ব পালন করেন। নিজ দায়িত্বরত জমিয়াতুল ফালাহ জাতীয় মসজিদে ৩০ বছর পর্যন্ত পবিত্র মহররম মাসে আন্তর্জাতিক শাহাদাতে কারবালা মাহফিল পরিষদের প্রতিষ্ঠাতা সভাপতি ছিলেন। এছাড়া জালাল উদ্দিন আল কাদেরী ইসলামিক ফাউন্ডেশন বাংলাদেশের গভর্নর হিসেবে দায়িত্বরত ছিলেন। তিনি দ্বীনি সংস্থা আনজুমান-এ-রহমানিয়া আহমদিয়া সুন্নিয়া ট্রাস্টের নির্বাহী সদস্য ছিলেন। এছাড়াও তিনি মাদ্রাসা শিক্ষকদের সর্বোচ্চ সংগঠন জমিয়াতুল মোদাররেসিন এর কেন্দ্রীয় সহ-সভাপতি ও চট্টগ্রাম অঞ্চলের সভাপতির দায়িত্ব পালন করেন। তিনি আহলে সুন্নত ওয়াল জামাতের প্রেসিডিয়াম সদস্য এবং আমেরিকায় আহলে সুন্নত ওয়াল জামাতের প্রতিষ্ঠাতা সভাপতি ছিলেন। এছাড়াও তিনি জাতীয় ঈদগাহে তিনি ঈদের নামাজ পড়িয়েছেন।   অবদান  তিনি সৈয়দ মুহাম্মদ তৈয়ব শাহের ছিলছিলায়ে কাদেরীয়া আলিয়ার ছবক নেন। এছাড়াও তিনি অসংখ্য মসজিদ ও মাদ্রাসা প্রতিষ্ঠা করেছেন। ইসলামিক ফাউন্ডেশন থেকে অসংখ্য পুস্তক সম্পাদনা করেছেন, ইসলামিক ফাউন্ডেশনের পত্রিকায় লেখালিখি করতেন। তিনি মাসিক তরজুমানের সম্পাদক ছিলেন।   মৃত্যু  জালালুদ্দীন আল কাদেরী ২৬ শে নভেম্বর ২০১৬ খ্রিষ্টাব্দে (২৬ শে সফর ১৪৩৮ হিজরী) ঢাকার বি এম এ ভবনে একটি সেমিনারে অতিথি হিসেবে মঞ্চে উপস্থিত থাকাবস্থায় সন্ধ্যা ৭ টার সময় বুকে ব্যথা হলে দ্রুত বারডেম হাসপাতালে নিয়ে যাওয়া হয় তাকে। এর কিছুক্ষণ পরেই তিনি মৃত্যুবরণ করেন, জামেয়া আহমদিয়া সুন্নিয়া কামিল মাদরাসা  সংলগ্ন কবরস্থানে তাকে সমাহিত করা হয়েছে।   তথ্যসূত্র   বিষয়শ্রেণী:জামেয়া আহমদিয়া সুন্নিয়া কামিল মাদ্রাসার অধ্যক্ষ বিষয়শ্রেণী:জামেয়া আহমদিয়া সুন্নিয়া কামিল মাদ্রাসার শিক্ষক বিষয়শ্রেণী:১৯৪৪-এ জন্ম বিষয়শ্রেণী:২০১৬-এ মৃত্যু বিষয়শ্রেণী:চট্টগ্রাম জেলার ইসলামি ব্যক্তিত্ব বিষয়শ্রেণী:জামেয়া আহমদিয়া সুন্নিয়া কামিল মাদ্রাসার প্রাক্তন শিক্ষার্থী বিষয়শ্রেণী:বেরলভী
ইনসানুল আইয়ুন ফি সিরাতিল আমিনুল মামুন () আলী বিন বুরহান আল-দিন আল-হালাবির আলেপ্পো জীবনীতে রচিত নবীর জীবনী নিয়ে একটি দীর্ঘ রচনা, যা লেখকের নিজের প্রচেষ্টায় সংকলিত করা হয়েছে। বইটি ১১ হিজরিতে রচনা হয়েছে। বইটি সর্বোত্তম বান্দাদের জীবনীতে হিদায়াত ও পথপ্রদর্শনের পথ এবং তাঁর গুণাবলীর উল্লেখ করে রচনা করা হয়েছে। এছাড়াও বইটিতে ভবিষ্যদ্বাণীর নিদর্শন দেখানো হয়েছে। বইটি লেখকের লেভানটাইন জীবনী হিসাবে পরিচিত। বইটি কিছু সংযোজন সহ তিন শতাধিক বই থেকে সংগৃহীত করা হয়েছে।اكتفاء القنوع بما هو مطبوع، المؤلف: إدوارد كرنيليوس فانديك، الناشر: مطبعة التأليف (الهلال)، مصر  বর্ণনা  বইটি মূলত আরবি ভাষায় রচনা করা হয়েছিলো, এরপরে বহু ভাষায় বইটি অনূদিত হয়েছে। বইটি এটি উর্দুতে ৬ খণ্ডে প্রকাশিত হয়েছে। এছাড়াও আরবি, ফার্সি, তুর্কি, ফরাসিসহ পৃথিবীর প্রধান সকল ভাষায় বইটি অনুবাদ করা হয়েছে। বইটি সিরাতে হালাবিয়া নামে অধিক পরিচিত।   আরো দেখুন   আয-যুহুরুল বাসিমু ফি সিয়ারি আবিল কাসিমী  আর-রাহীকুল মাখতূম  আল আনওয়ারু ফি আয়াতি নাবিয়ুল মুখতারি  আল ফিয়াতি সীরাতুন নবী   তথ্যসূত্র   বিষয়শ্রেণী:আরবি ভাষার বই বিষয়শ্রেণী:আরবি ভাষায় মুহাম্মাদের জীবনীগ্রন্থ বিষয়শ্রেণী:সুন্নি সাহিত্য
চামটা ইউনিয়ন বাংলাদেশের ঢাকা বিভাগের শরীয়তপুর জেলার নড়িয়া উপজেলার অন্তর্গত একটি ইউনিয়ন।   অবস্থান ও সীমানা    ইতিহাস   গ্রাম সমূহঃ ১:তেলীপাড়া ২:চামটা ৩:দিনারা ৪:গুলমাইছ   আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-নিজাম উদ্দিন +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬ গিয়াস উদ্দিন রাড়ি০৭ নিজাম উদ্দিন   আরও দেখুন   ঢাকা বিভাগ  শরীয়তপুর জেলা   তথ্যসূত্র   বিষয়শ্রেণী:নড়িয়া উপজেলার ইউনিয়ন
থাম্ব|হুগো লোপেজ-স্যাটেলাইট রামরেজ  হুগো লোপেজ-স্যাটেলাইট রামরেজ ( মেক্সিকো সিটি, ফেব্রুয়ারী 22, 1969) তিনি একজন মেক্সিকান মেডিকেল এপিডেমিওলজিস্ট, গবেষক, অধ্যাপক এবং বেসামরিক কর্মচারী। ডিসেম্বর 1, 2018 থেকে, তিনি মেক্সিকো স্বাস্থ্য মন্ত্রণালয়ে প্রতিরোধ এবং স্বাস্থ্য প্রচারের বোঝাপড়া বিভাগের প্রধান ছিলেন    2020 সালে, তিনি কোভিড -19 রোগের কারণে মহামারীটির বিরুদ্ধে সরকারী পদক্ষেপের নেতৃত্ব দিয়ে তাঁর দেশের জনজীবনে প্রাসঙ্গিকতা অর্জন করেছিলেন।         জীবনী  ল্যাপেজ-গেটেল মেক্সিকো জাতীয় স্বায়ত্তশাসিত বিশ্ববিদ্যালয়ে প্রবেশ করেন, যেখানে তিনি ১৯৯৪ সালে ডাক্তার হিসাবে স্নাতক হন। সালভাদোর জুবিরন ন্যাশনাল ইনস্টিটিউট অব মেডিকেল সায়েন্সেস ও নিউট্রিশনের অভ্যন্তরীণ চিকিত্সার একটি বিশেষত্ব রয়েছে, যা তিনি ২০০০ সালে শেষ করেছিলেন; তিনি মেক্সিকোয়ের জাতীয় স্বায়ত্তশাসিত বিশ্ববিদ্যালয় থেকে মেডিকেল, ডেন্টাল এবং স্বাস্থ্য বিজ্ঞানে স্নাতকোত্তর ডিগ্রি অর্জন করেছেন এবং ২০০ 2006 সালে জন হপকিন্স বিশ্ববিদ্যালয়ের ব্লুমবার্গ স্কুল অফ পাবলিক হেলথ-এ স্নাতকোত্তর ডিগ্রি অর্জন করেছেন। ডক্টরেট পরবর্তী সময়ে তিনি একটি গবেষণা চালিয়েছিলেন। এইচআইভি সংক্রামিত পুরুষদের বেঁচে থাকার ক্ষেত্রে যক্ষ্মার প্রভাব নিয়ে সম্ভাব্য গবেষণা, যা ২০০৮ সালে একটি নিবন্ধ হিসাবে প্রকাশিত হয়েছিল।      তিনি বিশ্ব স্বাস্থ্য সংস্থা (ডাব্লুএইচও) দ্বারা আন্তর্জাতিক স্বাস্থ্য নিয়ন্ত্রণের বিশেষজ্ঞ কমিটিতে নির্বাচিত হয়েছিলেন। আপনি এই গ্রুপে চার বছরের জন্য অংশ নেবেন।    1 ডিসেম্বর, 2018 সাল থেকে এবং বর্তমানে তিনি স্বাস্থ্য মন্ত্রকের প্রতিরোধ ও স্বাস্থ্য প্রচার বিষয়ক বোঝাপড়া বিভাগের প্রধানের পদে আছেন।    তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকোর জাতীয় স্বায়ত্তশাসিত বিশ্ববিদ্যালয়ের প্রাক্তন শিক্ষার্থী
রাসেল প্রেমাকুমারন রাস্টি আর্নল্ড (; জন্ম: ২৫ অক্টোবর, ১৯৭৩) কলম্বোয় জন্মগ্রহণকারী ও তামিল বংশোদ্ভূত শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন তিনি। ‘রাস্টি’ ডাকনামে পরিচিত রাসেল আর্নল্ড মূলতঃ ব্যাটসম্যান হিসেবে খেলেছেন। বামহাতে ব্যাটিংয়ের পাশাপাশি ডানহাতে অফ ব্রেক বোলিং করতেন। ঘরোয়া ক্রিকেটে নন্দেস্ক্রিপ্টস দলের প্রতিনিধিত্ব করেন।   খেলোয়াড়ী জীবন  খেলোয়াড়ী জীবনের শুরুতে উদ্বোধনী ব্যাটসম্যান হিসেবে মাঠে নামলেও পরবর্তীকালে মাঝারিসারির ব্যাটসম্যান হিসেবে পরিচিতি পান। ১৯ এপ্রিল, ১৯৯৭ তারিখে সফরকারী পাকিস্তানের বিপক্ষে তার টেস্ট অভিষেক ঘটে। মার্চ, ১৯৯৯ সালে লাহোরে পাকিস্তানের বিপক্ষে অনুষ্ঠিত টেস্টে নিজস্ব সর্বোচ্চ ১২৩ রানের শতক করেন। একই বছরের ৬ নভেম্বর লাহোরে দক্ষিণ আফ্রিকার বিপক্ষে ওডিআই অভিষেক হয় তার। ডিসেম্বর, ১৯৯৯ সালে জিম্বাবুয়ের বিপক্ষে একদিনের আন্তর্জাতিকে নিজস্ব ১০৩ রান তুলেন। তবে টেস্টের তুলনায় সীমিত ওভারের ক্রিকেটেই অধিক সফলতা পেয়েছেন। ১৯৯৯ সালে এআইডব্লিউএ কাপে অস্ট্রেলিয়ার বিপক্ষে নিজেকে মেলে ধরেন। এছাড়াও তিন নম্বরে ব্যাটিংয়ে নেমে টেস্ট সিরিজেও সফল হন।  ২০০৩ সালের ক্রিকেট বিশ্বকাপে দলের ব্যর্থতার পর বেশ কয়েকমাস দলের বাইরে ছিলেন। কিন্তু, ঘরোয়া ক্রিকেটে দূর্দান্ত ক্রীড়াশৈলী প্রদর্শন করে দলে ফিরে আসেন। দলের বিপদের সময় অত্যন্ত শান্ত ও ঠাণ্ডা মাথায় পরিস্থিতি মোকাবেলায় যথেষ্ট ভূমিকা রাখেন। দলীয় সদস্যদের কাছে তিনি নিঃস্বার্থ ক্রিকেটার হিসেবে বিবেচিত হন। ৬ নম্বরেই অধিক সফল হন তিনি। মুত্তিয়া মুরালিধরনের ন্যায় তিনিও তামিল বংশোদ্ভূত মেথডিস্ট খ্রিস্টান।  রোশন মহানামা ও প্রমোদ্যা বিক্রমাসিংহের কাছ থেকে ‘রাস্টি’ ডাকনাম লাভ করেন।   অবসর  ২০০৭ সালের ক্রিকেট বিশ্বকাপ ফাইনাল শেষে এপ্রিল, ২০০৭ সালে দলীয় ম্যানেজার মাইকেল তিসেরা’র মাধ্যমে আনুষ্ঠানিকভাবে আন্তর্জাতিক ক্রিকেট থেকে অবসরের ঘোষণা দেন। এর কারণ হিসেবে সফরজনিত ক্রমবর্ধমান চাপের কথা জানান। অবসর নেয়ার পর সিডনির এ-গ্রেড ক্রিকেটে হর্নসবি ডিস্ট্রিক্ট ক্রিকেট ক্লাবে খেলেন। পাশাপাশি, মেলবোর্ন সুপার কিংসেরও প্রতিনিধিত্ব করেন। এছাড়াও, সিডনির উত্তরে বার্কার কলেজে কোচিং করান।  বর্তমানে তিনি টেলিভিশন ভাষ্যকার হিসেবে জনপ্রিয়তা পেয়েছেন। এছাড়াও আইল্যান্ড ক্রিকেটে সাপ্তাহিকভিত্তিতে লিখে থাকেন। ২০১২ সালে আইফোন অ্যাপে ‘আস্ক রাস্টি’ শিরোনামে অ্যাপ প্রকাশ করেন যাতে তার সমর্থকেরা সরাসরি তাকে প্রশ্ন করতে পারেন।   তথ্যসূত্র    আরও দেখুন   অরবিন্দ ডি সিলভা  নুয়ান কুলাসেকারা  মারভান আতাপাত্তু  ২০০৭ ক্রিকেট বিশ্বকাপ ফাইনাল  ক্রিকেট বিশ্বকাপের পাঁচ-উইকেট প্রাপ্তির তালিকা   বহিঃসংযোগ      Russel Arnold's weekly column   বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:আইসিএল বিশ্ব একাদশের ক্রিকেটার বিষয়শ্রেণী:চেন্নাইয়ের (ইন্ডিয়ান ক্রিকেট লিগ) ক্রিকেটার বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:শ্রীলঙ্কান ক্রিকেট ধারাভাষ্যকার বিষয়শ্রেণী:শ্রীলঙ্কান তামিল ব্যক্তি বিষয়শ্রেণী:কলম্বো থেকে আগত ক্রিকেটার বিষয়শ্রেণী:সেন্ট পিটার্স কলেজ, কলম্বোর প্রাক্তন শিক্ষার্থী বিষয়শ্রেণী:শ্রীলঙ্কান খ্রিস্টান বিষয়শ্রেণী:কমনওয়েলথ গেমসে শ্রীলঙ্কার প্রতিযোগী
সিলামবারাসান দেসিংগু রাজেন্দ্র () হচ্ছেন ভারতের তামিল চলচ্চিত্র জগতের একজন অভিনেতা। ১৯৮৪ সালে তিনি শিশুশিল্পী হিসেবে উরাভাই কার্তা কিলিতে অভিনয় করেছিলেন সর্বপ্রথম তখন তার বয়স ছিলো মাত্র এক বছর, নবজাতক চরিত্রে তাকে নেওয়া হয়েছিলো চলচ্চিত্রটিতে। তার বাবা ছিলেন ঐ চলচ্চিত্রটির পরিচালক এবং তার নাম ছিলো টি রাজেন্দ্র যিনি প্রথমে তামিল চলচ্চিত্রে ছোটোখাটো চরিত্রে অভিনয় করলেও পরে পরিচালক বনে যান। সিলামবারাসান বিভিন্ন তামিল চলচ্চিত্র কৈশোর বয়সে পা দেবার আগ পর্যন্ত ১৯৯৫ সাল পর্যন্ত অভিনয় করতে থাকেন এবং ২০০০-এর দশকের শুরুর দিকে তিনি তৃষা এবং জ্যোতিকার সঙ্গে তামিল চলচ্চিত্র যথাক্রমে আলাই এবং মানমাদান চলচ্চিত্রে অভিনয় করে ছোটোখাটো পরিচিতি পান দর্শক মহলে যদিও প্রাপ্তবয়স্ক হিসেবে তার অভিনীত প্রথম চলচ্চিত্র ছিলো কাদাল আড়িবাতিল্লাই (২০০২), চলচ্চিত্রটিতে তার নায়িকা ছিলেন চার্মি কৌর। উচ্চ মাধ্যমিক পর্যন্ত পড়ুয়া সিলামবারাসান জীবনে কখনো বিয়ে করবেননা বলে সিদ্ধান্ত নিয়েছেন কারণ তিনি প্রেম করার চেষ্টা করে বারংবার ব্যর্থতায় পর্যবসিত হয়েছিলেন যেটা ছিলো যার জীবনের একটি কালো অধ্যায়।  ২০১০ সালে মুক্তিপ্রাপ্ত গৌতম মেনন পরিচালিত চলচ্চিত্র ভিন্নাইতান্ডি ভারুভায়াতে তিনি পুনরায় তার অতীত জীবনের সহকর্মী তৃষার সঙ্গে অভিনয় করেন, কাহিনী ছিলো একতরফা প্রেমের তবে এ আর রহমানের সঙ্গীত পরিচালনা চলচ্চিত্রটিকে অন্য উচ্চতায় নিয়ে গিয়েছিলো, আর গৌতম মেননের পরিচালনা দর্শকদের অনেক ভালো লেগেছিলো এবং চলচ্চিত্রটি ছিলো তুমুল জনপ্রিয় এবং ব্যবসাসফল। ষাট এবং সত্তরের দশকের তামিল চলচ্চিত্র পরিচালক কৈলাস বলচন্দ এই চলচ্চিত্রটিতে সিলামবারাসানের অভিনয়ের প্রশংসা করে বলেছিলেন যে, তার অভিনীত অন্যান্য চলচ্চিত্রগুলোর তুলনায় এটি ভালো হয়েছে। সাম্প্রতিক সময়ে সিলামবারাসান অভিনয়ের চাইতে চলচ্চিত্র প্রযোজনা, পরিচালনা এবং সঙ্গীত পরিচালনায় মনোযোগ দিয়েছেন এবং অভিনয় থেকে অবসর নিয়েছেন বলা যায়। তথ্যসূত্র  বহিঃসংযোগ     বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:তামিল চলচ্চিত্র সঙ্গীত সুরকার বিষয়শ্রেণী:ভারতীয় গীতিকার বিষয়শ্রেণী:আন্তর্জাতিক তামিল চলচ্চিত্র পুরস্কার বিজয়ী বিষয়শ্রেণী:ভারতীয় হিন্দু বিষয়শ্রেণী:চেন্নাইয়ের অভিনেতা বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তামিল চলচ্চিত্র পরিচালক বিষয়শ্রেণী:তামিল চিত্রনাট্যকার বিষয়শ্রেণী:ভারতীয় শিশু অভিনেতা বিষয়শ্রেণী:তামিলনাড়ুর চিত্রনাট্যকার বিষয়শ্রেণী:কালাইমামানি পুরস্কার প্রাপক বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:চেন্নাইয়ের লেখক বিষয়শ্রেণী:চেন্নাইয়ের সঙ্গীতজ্ঞ
শাহিদ আহমদজাই (জন্ম: ১৫ নভেম্বর ১৯৮৮) একজন আফগান-কানাডীয় ক্রিকেটার, যিনি কানাডা জাতীয় ক্রিকেট দলের হয়ে খেলেন।   তিনি ২০১৭ সালে কানাডার হয়ে আন্তর্জাতিক ক্রিকেটে অভিষেক করেন, এর আগে তিনি আফগানিস্তানের অনূর্ধ্ব-১৯ ক্রিকেট দলে খেলেছিলেন। ২০০৯ সালে তিনি কানাডায় আশ্রয় প্রার্থনা করেন এবং ২০১৯ সালে স্থায়ী নাগরিকত্ব পান।  প্রারম্ভিক জীবন আহমদজাই পেশোয়ার, পাকিস্তানে শরণার্থী হিসেবে বেড়ে ওঠেন।  তার আশ্রয় আবেদনের তথ্য অনুযায়ী, ২০০২ সালে তালেবান-সম্পর্কিত আত্মীয়দের হাতে তার পিতা ও বড় ভাই নিহত হন।  পরিবার আফগানিস্তানে ফিরে গেলে তিনি কাবুলের সায়েদ নূর মোহাম্মদ শাহ মিনা উচ্চ বিদ্যালয়ে পড়াশোনা করেন। ১২ বছর বয়স থেকে তিনি রাস্তার ক্রিকেট খেলতেন এবং পরবর্তীতে দেশের অনূর্ধ্ব-১৫, অনূর্ধ্ব-১৭ ও অনূর্ধ্ব-১৯ দলে নির্বাচিত হন।  আশ্রয় প্রাপ্তি আহমদজাই ২০০৯ সালে অনূর্ধ্ব–১৯ ক্রিকেট বিশ্বকাপ বাছাইপর্বে আফগানিস্তানের হয়ে টরন্টোতে খেলেন। টুর্নামেন্ট শেষে তিনি ও আরও চারজন সতীর্থ আফগানিস্তানে না ফিরে কানাডায় আশ্রয় চান।   তার আবেদন ২০১৩ সালে শোনা হয় এবং প্রথমে প্রত্যাখ্যাত হয়, তবে তিনি ওপেন ওয়ার্ক পারমিটে থেকে যান।  তিনি টরন্টোতে মাধ্যমিক শিক্ষা সম্পন্ন করে পরবর্তীতে কারখানা, খুচরা বিক্রয়, পাইপলাইনের কাজ ও উবার চালক হিসেবে কাজ করেন।  তিনি তিনবার কানাডার স্থায়ী নাগরিকত্বের জন্য আবেদন করেন, শেষ পর্যন্ত ২০১৯ সালে সেটি পান। দ্বিতীয় আবেদনটি বাতিল হলেও ফেডারেল আদালত আপিলে সেই সিদ্ধান্ত বাতিল করে।  কানাডায় ক্রিকেট ক্যারিয়ার আশ্রয় নেওয়ার পরও আহমদজাই টরন্টোতে ক্রিকেট খেলতে থাকেন। তিনি টরন্টো ক্রিকেট একাডেমি ও কানাডিয়ান ক্রিকেট ক্লাবের হয়ে খেলেন।  ২০১৭ সালে তিনি অটি কাপ-এ যুক্তরাষ্ট্রের বিপক্ষে কানাডার হয়ে অভিষেক করেন।    ২০১৯ সালের জুনে তিনি এডমন্টন রয়্যালস দলে নির্বাচিত হন গ্লোবাল টি২০ কানাডা ২০১৯ টুর্নামেন্টে অংশ নিতে।  সেপ্টেম্বরে তিনি ২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য কানাডার দলে ছিলেন।  পরের মাসে তিনি ২০১৯–২০ রিজিওনাল সুপার৫০ টুর্নামেন্টে অংশগ্রহণের জন্য কানাডার দলে নির্বাচিত হন। তিনি ৮ নভেম্বর ২০১৯ তারিখে লিস্ট এ অভিষেক করেন।  ২০২৩ সালের সেপ্টেম্বরে তিনি ২০২৩ আইসিসি পুরুষ টি২০ বিশ্বকাপ আমেরিকা বাছাইপর্বে কানাডার দলে ছিলেন।  তিনি ৪ অক্টোবর ২০২৩ তারিখে কেম্যান দ্বীপপুঞ্জের বিপক্ষে টি২০আই অভিষেক করেন।    ২০২৪ সালের ফেব্রুয়ারিতে তিনি নেপাল সফরের জন্য কানাডার ওয়ানডে দলে নির্বাচিত হন।  তিনি ৮ ফেব্রুয়ারি ২০২৪ তারিখে নেপালের বিপক্ষে ওয়ানডে অভিষেক করেন।  তথ্যসূত্র  বহিঃসংযোগ
অ্যানি চুং (জন্ম ২০ ফেব্রুয়ারি ১৯৩৪) একজন মালয়েশীয় স্প্রিন্টার।  তিনি ১৯৫৬ গ্রীষ্মকালীন অলিম্পিকে মহিলাদের ১০০ মিটারে প্রতিদ্বন্দ্বিতা করেছিলেন। তিনিই প্রথম মহিলা যিনি অলিম্পিকে মালয়েশিয়ার প্রতিনিধিত্ব করেন।    তথ্যসূত্র    বহিঃসংযোগ      বিষয়শ্রেণী:অলিম্পিক নারী স্প্রিন্টার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:মালয়ের অলিম্পিক মল্লক্রীড়াবিদ বিষয়শ্রেণী:মালয়েশীয় নারী স্প্রিন্টার বিষয়শ্রেণী:১৯৫৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৩৪-এ জন্ম
হিরদেশ সিং (; জন্ম: ১৫ মার্চ ১৯৮৩), ইয়ো ইয়ো হানি সিং অথবা হানি সিং নামে অধিক পরিচিত, হলেন একজন ভারতীয় সঙ্গীত পরিচালক, গীতিকার, ভারতীয় পপ গায়ক, সঙ্গীত প্রযোজক এবং চলচ্চিত্র অভিনেতা। তিনি একটি সেশন এবং রেকর্ডিং শিল্পী হিসেবে তার ক্যারিয়ার শুরু করেন, কিন্তু পরবর্তীতে তিনি একজন ভাংড়া সঙ্গীত প্রযোজক হয়ে ওঠেন। তিনি বলিউড চলচ্চিত্রের জন্য সঙ্গীত পরিচালনা শুরু করেছেন।   গানের তালিকা   অ্যালবাম     সাল  অ্যালবাম  শিল্পী  সঙ্গীত পরিচালক    ২০০৫  পেশি   বিল্লি সিং  হানি সিং    ২০০৬   দ্য বিট   অশোক মাস্তি     সুরমা   বোপাজ     ২০০৮   রিবার্থ   রাজ ব্রার     ২০০৯   দ্য নেক্সট লেভেল  দিলজিৎ দোসাঞ্ঝ     লক আপ  প্রীত হরপল     দ্য বিগিনিং   রেশম সিং আনমোল     ২০১০   দ্য ক্রাউন   রাজা বাথ     ড্রিম   ডলি সিং    খালাস – দ্য পিওর   ইন্দ্রজিৎ নিক্কু     দ্য ফোকস্টার  নিশান ভুল্লার     দ্য রাইজিং কুইন   রিমজ জে     জঞ্জির – দ্য গেম চেঞ্জার   করণ জেসবির     ২০১১   হার্ড ওয়ার্ক   বাই অমরজিৎ     নেভার ডান বিফোর   বাল্লি রিয়ার     সিংগিং বিটউইন দ্য লাইনস (গান:"জান মাংদি)   জাসি সিধু     আলফাজ – দ্য বয় নেক্সট ডোর   আলফাজ     জাট সুর্মে   গ্যারি হোথি     তালওয়ার (গান: "কাওয়ান দিয়া দারান")  গিপি গ্রেওয়াল     ইন্টারন্যাশনাল ভিলেজ   বিভিন্ন     ২০১২   বোর্ন দিস ওয়ে   বরিন্দর ব্রার    ২০১৪  দেশি কালাকার   হানি সিং, লিল গোলু   চলচ্চিত্রের তালিকা   +একজন অভিনেতা হিসেবে উপস্থিত হয়েছেন সাল চলচ্চিত্র চরিত্র ভাষা নোট ২০১২ মির্জা - দি আনটোল্ড স্টোরি দিশা পাঞ্জাবি   ২০১৩ তু মেরা ২২ ম্যাঁয় তেরা ২২  রলি  পাঞ্জাবি   ২০১৪ দ্য এক্সপোজ  কেনি ডামানিয়া  হিন্দি  ২০১৬ জোরাওয়ার  এজেন্ট জোরাওয়ার সিং  পাঞ্জাবি   ২০১৭ আশা রায়  হিন্দি     বিতর্ক  হানি সিং ২০১১ সালের ২৩ জানুয়ারি ও শালিনী তলওয়ারের সঙ্গে  বিবাহবন্ধনে আবদ্ধ হন। তবে ৩ আগস্ট ২০২১ হানি সিংয়ের বিরুদ্ধে গৃহনির্যাতন আইনে মামলা ঠুকে দেন স্ত্রী শালিনী। স্ত্রীর অভিযোগের ব্যাপারে সদুত্তর দিতে হানি সিংকে একটি নোটিশ পাঠিয়েছে দিল্লির তিস হাজারি কোর্ট। অভিযোগের জবাব দিতে ২৮ আগস্ট ২০২১ পর্যন্ত সময় বেঁধে দিয়েছেন আদালত।   তথ্যসূত্র    বহিঃসংযোগ          বিষয়শ্রেণী:ভারতীয় রেপার বিষয়শ্রেণী:ভারতীয় রেকর্ড প্রযোজক বিষয়শ্রেণী:জীবিত ব্যক্তি বিষয়শ্রেণী:দিল্লির সঙ্গীতশিল্পী বিষয়শ্রেণী:পাঞ্জাবি ব্যক্তি বিষয়শ্রেণী:১৯৮৩-এ জন্ম বিষয়শ্রেণী:হোশিয়ারপুরের ব্যক্তিত্ব বিষয়শ্রেণী:পাঞ্জাবি ভাষার সঙ্গীতশিল্পী বিষয়শ্রেণী:ভারতীয় পপ-লোক সঙ্গীতশিল্পী বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:এমটিভি ইএমএ বিজয়ী বিষয়শ্রেণী:২১শ শতাব্দীর ভারতীয় গায়ক
বাংলাদেশ সাবমেরিন ক্যাবলস পিএলসি (সংক্ষেপেঃ বিএসসিপিএলসি) হলো গণপ্রজাতন্ত্রী বাংলাদেশ সরকারের ডাক টেলিযোগাযোগ ও তথ্যপ্রযুক্তি মন্ত্রণালয়ের ডাক ও টেলিযোগাযোগ বিভাগের আওতাধীন একটি স্বায়ত্বশাসিত প্রতিষ্ঠান ও বাংলাদেশের একটি মূল টেলিযোগাযোগ সেবা প্রদানকারী সংস্থা। এটি বাংলাদেশের একমাত্র আন্তর্জাতিক সাবমেরিন ক্যাবল অপারেটর। সেই সাথে আন্তর্জাতিক ইন্টারনেট গেটওয়ে (আই আই জি), এবং ইন্টারনেট সার্ভিস প্রভাইডার (আই এস পি) লাইসেন্স ধারী।  ইতিহাস বাংলাদেশ সাবমেরিন ক্যাবল কোম্পানি লিমিটেড (বিএসসিসিএল) রাষ্ট্রীয় মালিকানাধীন একটি পাবলিক লিমিটেড কোম্পানি হিসেবে ২০০৮ সালের জুলাই মাসে বাংলাদেশ সরকারের ডাক ও টেলিযোগাযোগ মন্ত্রণালয়ের অধীনে আত্নপ্রকাশ করে। বাংলাদেশ সাবমেরিন কেবল কোম্পানী লিমিটেড সি-মি-উই ৪ এবং সি-মি-উই ৫ নামক দুটি আন্তর্জাতিক সাবমেরিন কেবল কনসোর্টিয়ামের সদস্য। যেটি বাংলাদেশে সাবমেরিন কেবলসের অধিক ক্ষমতা ও পর্যাপ্ততা নিশ্চিত করে। বর্তমানে সি-মি-উই ৪ এবং সি-মি-উই ৫ কেবলদ্বয়ের মাধ্যমে বাংলাদেশের ইন্টারনেট এবং আন্তর্জাতিক ভয়েস ট্র্যাফিক চলছে। সি-মি-উই ৪ এর জন্য বিএসসিসিএল-এর কেবল ল্যান্ডিং স্টেশন রয়েছে কক্সবাজারে। সি-মি-উই ৫ এর জন্য বিএসসিসিএল-এর ল্যান্ডিং স্টেশন চালু হয়েছে পটুয়াখালীর কুয়াকাটাতে। সংস্থাটির প্রধান কার্যালয় ঢাকা শহরে অবস্থিত।  আরো দেখুন  সাবমেরিন কমিউনিকেশন্স কেবল  বাংলাদেশ কমিউনিকেশন স্যাটেলাইট কোম্পানী লিমিটেড  বাংলাদেশ হাই-টেক পার্ক কর্তৃপক্ষ  তথ্যসূত্র   বহিঃসংযোগ   বিএসসিপিএলসি-এর সরকারি ওয়েবসাইট  বিষয়শ্রেণী:বাংলাদেশ সাবমেরিন ক্যাবল কোম্পানি লিমিটেড (বিএসসিসিএল)  বিষয়শ্রেণী:বাংলাদেশের টেলিযোগাযোগ কোম্পানি বিষয়শ্রেণী:২০০৮-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি মালিকানাধীন কোম্পানি
জন ইভান্স বসম্পি (১৯৩৫-২০০২) বব সান্টো বা সান্টো-কে তার মঞ্চের নাম হিসাবেও পরিচিত ছিলেন, তিনি ছিলেন ঘানায় একজন কৌতুক অভিনেতা। তিনি আকান ভাষায় সিনেমাতে অভিনয় করতেন। তিনি সাধারণত তার ঘনিষ্ঠ স্বদেশী জুডাসের সাথে অভিনয় করেছিলেন।    চলচ্চিত্রের তালিকা  তিনি অভিনীত সিনেমাগুলির তালিকা।   কনসার্ট পার্টি   এফিএওরা   মারিজাতা   আবওয়া মেরি   ৪১৯   তথ্যসূত্র   বিষয়শ্রেণী:২০০২-এ মৃত্যু বিষয়শ্রেণী:১৯৩৫-এ জন্ম বিষয়শ্রেণী:১৯৪০-এ জন্ম বিষয়শ্রেণী:জাতীয়তা অনুযায়ী কৌতুকাভিনয়শিল্পী
মিখেল এবিশার (, ; জন্ম: ৬ জানুয়ারি ১৯৯৭) হলেন একজন সুইজারল্যান্ডীয় পেশাদার ফুটবলার। তিনি বর্তমানে ইতালীয় ক্লাব বোলোনিয়া এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত মধ্যমাঠের খেলোয়াড় হিসেবে খেললেও মাঝেমধ্যে মধ্যমাঠের খেলোয়াড় হিসেবে খেলেন।  ২০১২ সালে, এবিশার সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৯ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১২ ম্যাচে অংশগ্রহণ করেছেন।  প্রারম্ভিক জীবন মিখেল এবিশার ১৯৯৭ সালের ৬ই জানুয়ারি তারিখে সুইজারল্যান্ডের ফ্রিবুরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল এবিশার কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত সুইজারল্যান্ডের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল সুইজারল্যান্ড  ২০১৯  ১  ০ ২০২০  ২  ০ ২০২১  ৪  ০ ২০২২  ৫  ০ সর্বমোট  ১২  ০  তথ্যসূত্র  বহিঃসংযোগ           বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সুইজারল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সুইজারল্যান্ডের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:বোলোনিয়া ফুটবল ক্লাব ১৯০৯-এর খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:সুইজারল্যান্ডের আন্তর্জাতিক যুব ফুটবলার বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার